Қызылордада жазасын өтеушілер аттестат алды
DATE: 21:21, 15 Маусым 2019 | GMT +5
TITLE: Қызылордада жазасын өтеушілер аттестат алды
URL: https://kaz.inform.kz/news/kyzylordada-zhazasyn-oteushiler-attestat-aldy_a3538428/
META: DATE: 21:21, 15 Маусым 2019 | GMT +5
TOTAL WORDS: 125
AUTHOR(S):
TEXT: Олар - жасөспірім кезінде қылмыс жасап орта білім алуға үлгермей, жазасын өтеуге мәжбүр болғандар. Дегенмен ЗК-169/5 қауіпсіздігі аралас мекемесі жанында жалпы білім беретін кешкі мектеп жұмыс істейді. Жазасын өтеушілер сол мектепте оқып, аттестат алуға қол жеткізуіне болады. Сондай-ақ, аталмыш мекеме жанында колледж де бар. Онда жазасын өтеушілер білімін жалғастырып, бір мамандық иесі атануға мүмкіндік жасалған. Қазіргі таңда 42 сотталушы газэлектр дәнекерлеуші және тігінші мамандықтары бойынша білім алып жүр. Бұл оқу орнында Қызылорда қаласында М. Ықсанов атындағы «Қызылорда құрылыс және бизнес», «Қызмет көрсету және сервис» колледждерінің ұстаздары білім береді. «Жазасын өтеушілер осында мерзімдері біткенше белгілі бір мамандыққа ие болады. Ал, түзеу мекемесінен шыққанда өздерінің үйренген кәсібі бойынша еңбеу етуіне барлық мүмкіндік бар», - мәлім етті Қызылорда облысы бойынша Қылмыстық атқару жүйесі департаментінің баспасөз хатшысы Дана Достанова
